Fødselsstiftelsen i Christiania

Fødselsstiftelsen i Christiania ble opprettet i 1818 og var en institusjon underlagt Rikshospitalet som skulle sørge for å gjøre fødsler tryggere, og i tillegg sikre opplæring og undervisning til kommende jordmødre og leger.Johansen, J. N. M (1865) Historisk beretning om Rigshospitalet og Fødselsstiftelsen i Christiania Fabritius forlag, Christiania s. 27 http://www.nb.no/nbsok/nb/6c4da04f485c4c7857d72d71fba919b2?lang=no#39

 Bakgrunn 
En fødselsstiftelse ble befalt opprettet i et kongelig reskript 27. september 1780 som også anordner innsettelse av en lønnet jordmor i Christiania. Jordmoren var pålagt å ha sengeplass til fem til seks fattige kvinner hvor de kunne få gratis fødselshjelp, pleie og tilsyn. Dette trådte likevel ikke i kraft før etter den dansk-norske unionsoppløsningen i 1814.Johansen, J. N. M (1865) Historisk beretning om Rigshospitalet og Fødselsstiftelsen i Christiania Fabritius forlag Christiania s. 27 http://www.nb.no/nbsok/nb/6c4da04f485c4c7857d72d71fba919b2?lang=no#39 

I 1810 ble riket delt inn i jordmordistrikter som følge av at et jordmorreglement trådde i kraft. I hvert distrikt skulle det ansettes en autorisert jordmor. Dette førte til et akutt behov for flere jordmødre. Frem til da hadde alle jordmødre i både Danmark og Norge fått sin utdannelse i København, men med behov for så mange ble det for dyrt å utdanne alle de norske jordmødrene der.Kjærheim, Kristina: Mellom kloke koner og hvitkledde menn Universitetet i Oslo 1980. I tillegg ble det norske universitetet bestemt innvilget i 1811, og i 1814 begynte universitetet med forelesninger i medisin. Med opprettelsen av en jordmorutdanning og et medisinsk fakultet ble det behov for pasienter for praksisdelen av utdanningen.Torstensen, Heidi (1985): Ugifte mødre og barnefedre i Kristiania på 1800-tallet. Forskninger i forbindelse med fødsel, forpleining og forsørgelse av barn født på Fødselsstiftelsen. Universitetet i Oslo s. 8 Løsningen ble Rikshospitalet og en fødselsstiftelse underlagt denne. I et skriv fra Sunnhetskollegiet til Statsrådet 4. oktober 1814 ble det foreslått å opprette en fødselsstiftelse i Christiania med 30 sengeplasser. Sunnhetskollegiet anså en slik stiftelse som uunnværlig, både som et trygt sted for ugifte kvinner å føde, men også som læringsinstitusjon. Stiftelsen ble et faktum i 1818.Johansen, J. N. M (1865) Historisk beretning om Rigshospitalet og Fødselsstiftelsen i Christiania Fabritius forlag, Christiania s. 28 http://www.nb.no/nbsok/nb/6c4da04f485c4c7857d72d71fba919b2?lang=no#39 													
 Læringsinstitusjon og fødestue 
Opprettelsen av en fødselsstiftelse skulle tjene to hensikter. Det skulle være et sted fattige, gravide kvinner kunne oppsøke pleie og tilsyn betalt av fattigvesenet, i tillegg skulle det tilby legestudenter og jordmødre kunnskap og praksis. Når kvinnene fikk komme til et sted som tilbød profesjonell fødselshjelp, regnet man med stabil rekruttering av pasienter.Kyllingstad, Jon Røyne (2013): «Rikshospitalet var avhengig av fattige pasienter».  Apollon.no http://www.apollon.uio.no/artikler/2011/4-rikshospitalet.html

 Stiftelsens tjenester 
I 1880 var omtrent 80 prosent av kvinnene som benyttet seg av fødselsstiftelsen, fattige og ugifte kvinner. Stiftelsen behandlet informasjon om den fødende, barnet og barnefar strengt konfidensielt, noe som gjorde det enklere for kvinnene å oppgi personopplysninger uten å frykte at noe kom ut. I tillegg fikk ugifte mødre og de fattigste av de gifte tilbud om gratis barnedåp. Denne anonymiteten og dåpstjenesten var fordelaktig for pasientene, og vedtatt av ledelsens del for å sikre seg nok pasienter.Torstensen, Heidi (1985) Ugifte mødre og barnefedre i Kristiania på 1800-tallet. Forskninger i forbindelse med fødsel, forpleining og forsørgelse av barn født på Fødselsstiftelsen. Universitetet i Oslo s. 12 Stiftelsen var derfor ikke i første rekke et sosialpolitisk vedtak gjort for å lette ugifte mødres situasjon, men en utdanningsinstitusjon for medisin- og jordmorstudenter som kom de fødende kvinnene til gode.

I 1914 ble Fødselsstiftelsen flyttet til et eget bygg i Pilestredet park som følge av byggingen av et nytt Rikshospital, og ble en del av kvinneklinikken der.

 Referanser 

 Eksterne lenker 
 Sørjoten, Line Lindberg (2016) At faa Pigerne til at udsætte Børnene og selv tage Tjeneste. Om kvinnene og barna på Fødselsstiftelsen i Christiania på slutten av 1800-tallet. http://blogg.oslobyarkiv.no/wp-content/uploads/2016/02/Line-Lindberg-Sørjoten-Fødselsstiftelsen-i-Kristiania-x.pdf

Kategori:Oslo universitetssykehus, Rikshospitalet
Kategori:Norges historie